এ বিষয়ে কারা মহাপরিদর্শক ব্রিগেডিয়ার জেনারেল সৈয়দ ইফতেখার উদ্দীন বলেন, কারাগারের ভেতরে কোনোক্রমেই যেন মাদক প্রবেশ করতে না পারে তার জন্য আমরা কারাগারের দায়িত্বরতদের কঠোর নির্দেশনা দিয়েছি। এক্ষেত্রে আমরা প্রথম থেকেই জিরো টলারেন্স রয়েছি। যা আমাদের নিয়মিত কাজেরই অংশ। কারাগারের যে কোনো পর্যায়ের কর্মকর্তা কর্মচারী ও বন্দীসহ কারা সংশ্লিষ্ট যে কোনো ব্যক্তি মাদক বিক্রি, সেবন বা পরিবহন করলে সঙ্গে সঙ্গেই তার বিরুদ্ধে কারাবিধি অনুযায়ী শাস্তি প্রদান করছি। সেইসঙ্গে মাদকের সঙ্গে জড়িত হয়ে কোনো কর্মকর্তা-কর্মচারী ফৈাজদারী অপরাধে অভিযুক্তদেরও ছাড় দেয়া হচ্ছে না। তাদের বিরুদ্ধে বিভাগীয় মামলার মাধ্যমে শাস্তি প্রদানের পাশাপাশি প্রচলিত আইনেও নিয়মিত মামলা দায়ের করা হচ্ছে।